The Odessa File
The Odessa File (), u Jugoslaviji objavljen pod naslovom Slučaj Odessa ili Slučaj ODESSA, je špijunski roman britanskog književnika Fredericka Forshytha objavljen 1972. godine. Radnja započinje 1963. godine u Zapadnoj Njemačkoj nedugo nakon Johna Kennedyja i prikazuje kako tamošnji novinar Peter Miller, potaknut samoubistvom preživjele žrtve Holokausta započinju istragu koja ga vodi do Eduarda Roschmanna, odbjeglog esesovskog zapovjednik odgovornog za ratne zločine u Rigi, ali i tajne organizacije pod imenom ODESSA, koja okuplja bivše esseovce i pomaže im u skrivanju; Milleru u istrazi pomažu jevrejski osvetnički vigilanti, ali i izraelska tajna služba Mossad koja ne samo što pokušava uhvatiti nacističke zločince, nego i spriječiti njihovu zavjeru za uništenje Izraela.

Forsyth je roman napisao nedugo nakon svog debitantskog romana Dan šakala, te je u njemu isto tako dobro iskoristio svoje novinarsko iskustvo, odnosno poznavanje obavještajnog miljea. U romanu je također ponovno koristio tada relativno rijetko miješanje fikcije sa stvarnim likovima i događajima; u romanu se kao lik, između ostalih, pojavljuje poznati lovac na naciste Simon Wiesenthal. Roman je, sa druge strane, izazvao veliku pažnju javnosti na dotada uglavnom ignorirane nacističke ratne zločince koji su se nalazili u bijegu ili na slobodu, uključujući samog Roschmanna, koji se nekoliko godina kasnije iz Argentine pod prijetnjom izručenja sklonio u Paragvaj, gdje je i umro.

Romani 1972.
Špijunski romani
Triler romani
Britanska književnost